b'\n_START_ARTICLE_\nLaibacher Wochenblatt zum Nutzen und Vergn\xc3\xbcgen\n_START_PARAGRAPH_\nLaibacher Wochenblatt zum Nutzen und Vergn\xc3\xbcgen je bil \xc4\x8dasopis, ki je v letih 1804\xe2\x88\x921810 in 1814-1818 izhajal v Ljubljani pri tiskarni Kleinmayr, kot priloga \xc4\x8dasnika Laibacher Zeitung. Bil je bolj znanstvene kot razvedrilno-beletristi\xc4\x8dne narave, saj je vseboval \xc4\x8dlanke z zgodovinsko, topografsko tematiko, pesmi \xc5\xbeivljenjepise in \xc5\xa1e kaj. Med bolj znanimi avtorji velja omeniti Valentina Vodnika ter Janeza Vesela (Jovan Koseski), ki je tukaj objavil prvi sonet v slovenskem jeziku Potshva (nem. Der Trost)._NEWLINE_Leta 1819 ga je nadomestila nova priloga Illyrisches Blatt.'